સમીર શાહ આ હત્યાના આરોપને લઈને જેલમાં ગયા હતા. હાલ તેઓ જામીન પર છૂટ્યા છે. જામીન પર છૂટ્યા બાદ ફરી રાજકોટ ચેમ્બરના પ્રમુખ બનવા તેમણે કવાયત શરૂ કરી અને તેઓ સફળ થયા છે. ચેમ્બરના બંધારણ મુજબ માત્ર એકાદ મહિના માટે જ તેઓ પ્રમુખ રહી શકશે કારણ એપ્રિલ પહેલાં નવી ચૂંટણી થશે. સમીર શાહ જોકે હવે પછી ચૂંટાયા વગર પૂર્વ પ્રમુખના નાતે કારોબારીમાં સભ્ય રહી શકશે. સમીર શાહ ફરી ચેમ્બરના પ્રમુખ બનવાની સાથે જ નૈતિકતા અને મહાજનની ગરિમાને લઈને સવાલો ઊભા થયા છે. રાજકોટ ચેમ્બરના સેક્રેટરી ઉપેન મોદી અને કારોબારી સભ્ય સુનીલ વોરાએ આ ઘટનાથી વ્યથિત થઇને રાજીનામાં આપી દીધાં છે. તેમનું કહેવું છે કે એક સમયે ચેમ્બરનો સુવર્ણકાળ હતો. હવે ચેમ્બરની ઈમેજને દાગ લગાડતી ઘટનાઓ બની રહી છે તેની સામે હવે વેપારીમિત્રોને જાગવાનો સમય આવી ગયો છે. બસ, હવે બહુ થયું!